02005D0270 — DA — 26.04.2019 — 002.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS BESLUTNING af 22. marts 2005 om fastlæggelse af de skemaer, der i henhold til Europa-Parlamentets og Rådets direktiv 94/62/EF om emballage og emballageaffald skal benyttes i forbindelse med databasesystemet (meddelt under nummer K(2005) 854) (EØS-relevant tekst) (2005/270/EF) (EUT L 086 af 5.4.2005, s. 6)

Ændret ved:









▼B

KOMMISSIONENS BESLUTNING

af 22. marts 2005

om fastlæggelse af de skemaer, der i henhold til Europa-Parlamentets og Rådets direktiv 94/62/EF om emballage og emballageaffald skal benyttes i forbindelse med databasesystemet

(meddelt under nummer K(2005) 854)

(EØS-relevant tekst)

(2005/270/EF)







▼M2

Artikel 1

Ved denne beslutning fastsættes, hvilke skemaer der skal benyttes ved rapportering af data i henhold til artikel 12 i direktiv 94/62/EF, samt reglerne for beregning, verifikation og rapportering af data i henhold til dette direktiv for så vidt angår følgende:

a) opnåelse af et justeret niveau for de genanvendelsesmål, der er omhandlet i artikel 6, stk. 1, litra f)-i), i direktiv 94/62/EF, ved at genbrugsemballage, jf. dette direktivs artikel 5, stk. 2, tages i betragtning

b) træemballage, som repareres med henblik på genbrug, i henhold til artikel 5, stk. 3, i direktiv 94/62/EF, tages i betragtning

c) overholdelse af de mål, der er omhandlet i artikel 6, stk. 1, litra f)-i), i direktiv 94/62/EF

d) kvalitetskontrol og de foranstaltninger, der træffes i henhold til artikel 6a, stk. 3 og 8, i direktiv 94/62/EF.

▼B

Artikel 2

▼M2

1. Ud over de relevante definitioner i artikel 3 i direktiv 94/62/EF forstås i denne beslutning ved:

a) »materialer i målgruppen« : emballageaffaldsmaterialer, der omforarbejdes i en given genanvendelsesproces til produkter, materialer eller stoffer, der ikke er affald

b) »materialer uden for målgruppen« : med henblik på beregningen af genanvendelsesmålene i artikel 6, stk. 1, litra f)-i), i direktiv 94/62/EF affaldsmaterialer, der ikke omforarbejdes i en given genanvendelsesproces til produkter, materialer eller stoffer, der ikke er affald

c) »indledende behandling« : enhver behandlingsproces, som emballageaffaldsmaterialer undergår, inden de bringes ind i genanvendelsesprocessen, hvorved disse materialer omforarbejdes til produkter, materialer eller stoffer, der ikke er affald. Dette omfatter kontrol, sortering og andre forberedende processer med henblik på at fjerne materialer uden for målgruppen og sikre genanvendelse af høj kvalitet

d) »beregningspunkt« : det punkt, hvor emballageaffaldsmaterialer bringes ind i genanvendelsesprocessen, hvorved affald omforarbejdes til produkter, materialer eller stoffer, der ikke er affald, eller det punkt, hvor affaldsmaterialer ophører med at være affald som følge af en forberedende proces, inden de omforarbejdes

e) »målepunkt« : det punkt, hvor affaldsmaterialers masse måles med henblik på at bestemme affaldsmængden ved beregningspunktet

f) »cyklus« : en tur, genbrugsemballage gennemløber fra det tidspunkt, hvor den bringes i omsætning sammen med de varer, den er beregnet til at indeholde, beskytte, håndtere, levere eller præsentere, til det tidspunkt, hvor den sendes tilbage med henblik på genbrug i et system til genbrug af emballage, således at den på ny kan bringes i omsætning sammen med varerne

g) »et system til genbrug af emballage« : organisatoriske, tekniske eller finansielle ordninger, hvormed det sikres, at genbrugsemballage gennemløber flere cyklusser.

▼B

2. ►M2 ————— ◄

Med henblik på denne beslutning antages emballageaffald produceret i en medlemsstat at være lig med den mængde emballage, der sendes på markedet inden for samme år i samme medlemsstat.

Artikel 3

1. De samlede emballagedata skal omfatte al emballage som defineret i artikel 2, stk. 1, og artikel 3, nr. 1, i direktiv 94/62/EF.

Navnlig for materialer, der forekommer i mindre mængder, og materialer, der ikke er nævnt i denne beslutning, kan der benyttes skøn. Skønnene skal bygge på de bedste oplysninger, som foreligger, og skal beskrives som fastsat i artikel 7.

2. Genbrugsemballage anses for sendt på markedet, når den første gang stilles til rådighed sammen med den vare, den skal benyttes til pakning, beskyttelse, håndtering, levering eller præsentation af.

Genbrugsemballage anses ikke som emballageaffald, når den returneres til genbrug, eller når den sendes på markedet efter at være genbrugt med en vare og stillet til rådighed på ny.

Genbrugsemballage anses som emballageaffald, når den er udtjent og bliver kasseret.

Med henblik på denne beslutning kan emballageaffald produceret af genbrugsemballage i en bestemt medlemsstat antages at svare til den mængde genbrugsemballage, der sendes på markedet i den pågældende medlemsstat i det samme år.

▼M2

3. Med henblik på beregning og verifikation af, om de mål, der er fastsat i artikel 6, stk. 1, litra a)-e), i direktiv 94/62/EF, er opfyldt, rapporteres emballage, der er fremstillet af forskellige materialer, som ikke kan adskilles ved håndkraft, under det materiale, som den vægtmæssigt indeholder mest af.

▼B

Der kan på frivilligt grundlag oplyses særskilte data om nyttiggørelse og genanvendelse af kompositemballage.

▼M2

4. Med henblik på beregning og verifikation af, om de mål, der er fastsat i artikel 6, stk. 1, litra a)-e), i direktiv 94/62/EF, er opfyldt, regnes den mængde emballageaffald, der tilføres til en egentlig nyttiggørelses- eller genanvendelsesproces, som vægten af nyttiggjort eller genanvendt emballageaffald. Hvis sorteringsanlæggets udgående strøm tilføres den egentlige nyttiggørelses- eller genanvendelsesproces uden væsentlige tab, må denne udgående strøm betragtes som vægten af nyttiggjort eller genanvendt emballageaffald.

▼B

Artikel 4

▼M2

1. Med henblik på beregning og verifikation af, om de mål, der er fastsat i artikel 6, stk. 1, litra a)-e), i direktiv 94/62/EF, er opfyldt, regnes emballageaffald, der eksporteres ud af Unionen, kun som nyttiggjort eller genanvendt, hvis der er solid dokumentation for, at nyttiggørelsen og/eller genanvendelsen fandt sted på vilkår, der i det store og hele er ækvivalent med, hvad der foreskrives i EU-lovgivningen på området.

▼B

2. Grænseoverskridende overførsel af emballageaffald skal finde sted i overensstemmelse med Rådets forordning (EØF) nr. 259/93 ( 1 ), Rådets forordning (EF) nr. 1420/1999 ( 2 ) og Kommissionens forordning (EF) nr. 1547/1999 ( 3 ).

▼M2

3. Med henblik på beregning og verifikation af, om de mål, der er fastsat i artikel 6, stk. 1, litra a)-e), i direktiv 94/62/EF, er opfyldt, regnes emballageaffald, som genereres i en anden medlemsstat eller uden for Unionen, og som sendes til nyttiggørelse eller genanvendelse i en medlemsstat, ikke for nyttiggjort eller genanvendt i den medlemsstat, som emballageaffaldet er sendt til.

▼B

Artikel 5

▼M2

1. Med henblik på beregning og verifikation af, om de mål, der er fastsat i artikel 6, stk. 1, litra a)-e), i direktiv 94/62/EF, er opfyldt, måles vægten af nyttiggjort eller genanvendt emballageaffald ved emballageaffaldets naturlige vandindhold svarende til vandindholdet i tilsvarende emballage, der bringes i omsætning.

▼B

Måledata for vægten af nyttiggjort eller genanvendt emballageaffald korrigeres, hvis affaldets vandindhold jævnligt er væsentligt anderledes end i emballage, der sendes på markedet, og hvis der derved er risiko for betydelig over- eller undervurdering af nyttiggørelses- eller genanvendelsesprocenter for emballage.

Korrektionerne foretages kun undtagelsesvis, og kun hvis der ligger særlige klimaforhold eller andre forhold til grund.

▼M2

Væsentlige korrektioner anføres i beskrivelserne af, hvordan dataene er fremkommet, i rapporten om validering af datakvaliteten.

2. Med henblik på beregning og verifikation af, om de mål, der er fastsat i artikel 6, stk. 1, litra a)-e), i direktiv 94/62/EF, er opfyldt, indgår vægten af andre materialer end emballagematerialer, som indsamles sammen med emballageaffald, så vidt det er praktisk muligt, ikke i vægten af nyttiggjort emballageaffald.

▼B

Data for vægten af nyttiggjort eller genanvendt emballageaffald korrigeres, hvis andre materialer end emballagematerialer i det affald, der sendes til den egentlige nyttiggørelses- eller genanvendelsesproces, giver risiko for betydelig over- eller undervurdering af nyttiggørelses- eller genanvendelsesprocenter for emballage.

Der korrigeres ikke for små mængder af andre materialer end emballagematerialer og eller for forureninger, som hyppigt forekommer i emballageaffald.

▼M2

Væsentlige korrektioner anføres i beskrivelserne af, hvordan dataene er fremkommet, i rapporten om validering af datakvaliteten.

Artikel 6

Med henblik på beregning og verifikation af, om de mål, der er fastsat i artikel 6, stk. 1, litra a)-e), i direktiv 94/62/EF, er opfyldt, finder bestemmelserne i artikel 3, 4 og 5 i denne beslutning tilsvarende anvendelse på forbrænding af emballageaffald i affaldsforbrændingsanlæg med energiudnyttelse.

▼M2

Artikel 6a

1. Med henblik på opnåelse af et justeret niveau for de genanvendelsesmål, der er fastsat i artikel 6, stk. 1, litra f)-i), i direktiv 94/62/EF, ved at der tages hensyn til den gennemsnitlige andel i de foregående tre år af genbrugssalgsemballage, der er bragt i omsætning for første gang og er genbrugt som en del af et system til genbrug af emballage, jf. artikel 5, stk. 2, i direktiv 94/62/EF, skal mængden af genbrugssalgsemballage, der kasseres efter den første cyklus, trækkes fra den samlede mængde genbrugssalgsemballage, der bringes i omsætning for første gang i et givet år.

2. De procentpoint, der kan fratrækkes genanvendelsesmålene med henblik på at bestemme det justerede niveau, jf. artikel 5, stk. 2, i direktiv 94/62/EF, beregnes som et simpelt gennemsnit af de procentpoint, der repræsenterer andelen af genbrugssalgsemballage i hvert af de foregående tre år. Denne andel beregnes ved at dividere mængden af genbrugssalgsemballage, som bestemmes i overensstemmelse med denne artikel, og som består af det emballagemateriale, som genanvendelsesmålet finder anvendelse på, med mængden af al salgsemballage, der består af det pågældende emballagemateriale og bringes i omsætning for første gang i et givet år.

Artikel 6b

1. Tager en medlemsstat de mængder træemballage, som repareres med henblik på genbrug, i betragtning ved beregningen af de mål, der er fastlagt i artikel 6, stk. 1, litra f), litra g), nr. ii), litra h) og litra i), nr. ii), i direktiv 94/62/EF, skal den mængde træemballage, der repareres med henblik på genbrug, føjes til både det genererede emballageaffald og det genanvendte emballageaffald.

2. Den mængde træemballage, der repareres med henblik på genbrug, bestemmes på grundlag af massen af de reparerede træemballageenheder, der efterfølgende genbruges, og den må ikke omfatte træemballage eller dele af træemballage, der tilføres affaldsbehandlingsprocesser.

Artikel 6c

1. Med henblik på beregning og verifikation af, om de genanvendelsesmål, der er fastsat i artikel 6, stk. 1, litra f)-i), i direktiv 94/62/EF, er opfyldt, gælder følgende:

a) Mængden af genanvendt emballageaffald skal være affaldsmængden ved beregningspunktet. Mængden af emballageaffald, der bringes ind i genanvendelsesprocessen, skal omfatte materialer i målgruppen. Den må alene omfatte materialer uden for målgruppen i det omfang, at deres tilstedeværelse tillades i forbindelse med den specifikke genanvendelsesproces.

De beregningspunkter, der gælder for visse emballageaffaldsmaterialer og visse genanvendelsesprocesser, er anført i bilag II.

b) Hvis målepunktet vedrører den udgående strøm fra et anlæg, hvorfra emballageaffald sendes til genanvendelse uden yderligere indledende behandling, eller input fra et anlæg, hvor emballageaffald bringes ind i genanvendelsesprocessen uden yderligere indledende behandling, medregnes mængden af sorteret emballageaffald, som genanvendelsesanlægget afviser, ikke i mængden af genanvendt emballageaffald.

c) Hvis et anlæg foretager en indledende behandling forud for beregningspunktet i det pågældende anlæg, medregnes det affald, der fjernes i løbet af den indledende behandling, ikke i det pågældende anlægs rapportering af mængden af genanvendt emballageaffald.

d) Hvis bionedbrydelig emballage, der behandles aerobt eller anaerobt, indgår i mængderne af det pågældende genanvendte emballagemateriale, bestemmes mængden af bionedbrydelig emballage i bionedbrydeligt affald ved regelmæssigt at foretage analyser af sammensætningen af det bionedbrydelige affald, der bringes ind i disse processer. Bionedbrydeligt emballageaffald, der fjernes før, under eller efter genanvendelsesprocessen, må ikke indgå i mængderne af genanvendte materialer.

e) Hvis emballageaffalds vandindhold ved målepunktet afviger fra vandindholdet i emballage, der bringes i omsætning, korrigeres emballagemængden i målepunktet for at afspejle emballageaffaldets naturlige vandindhold, der svarer til vandindholdet af ækvivalent emballage, der bringes i omsætning.

f) Mængden af genanvendt emballageaffald må ikke omfatte andre materialer end emballagematerialer, der indsamles sammen med emballageaffald, såsom affald af samme materiale, som ikke hidrører fra emballage, og restprodukter, som emballagen tidligere indeholdt.

g) Hvis det emballageaffald, der genereres i en given medlemsstat, har været blandet med andet affald eller affald fra et andet land før målepunktet eller beregningspunktet, skal andelen af emballageaffald fra en given medlemsstat angives ved hjælp af passende metoder såsom elektroniske registre og stikprøveundersøgelser. Hvis der foretages yderligere indledende behandling af sådant affald, fratrækkes den mængde af materialer uden for målgruppen, der fjernes ved denne behandling, idet der tages hensyn til andelen og, hvis det er relevant, kvaliteten af de affaldsmaterialer, der hidrører fra emballageaffald, som stammer fra en given medlemsstat.

h) Hvis emballageaffaldsmaterialer bringes ind i nyttiggørelsesprocesser, hvor disse materialer primært anvendes som brændsel eller andre midler til energifremstilling, medtages den udgående strøm fra sådanne materialenyttiggørelsesprocesser, f.eks. den mineralske fraktion fra forbrændingsbundasken eller slaggen som følge af medforbrænding, ikke i mængden af genanvendt emballageaffald bort set fra metaller, der udskilles og genanvendes efter forbrænding af emballageaffald. Metaller, der indgår i den mineralske udgående strøm af en proces med medforbrænding af emballageaffald, må ikke rapporteres som genanvendt.

i) Hvis emballageaffaldsmaterialer bringes ind i nyttiggørelsesprocesser, hvori disse materialer ikke primært anvendes dels som brændsel eller andre midler til energifremstilling eller dels til materialenyttiggørelse, men som genererer en udgående strøm, der indeholder genanvendte materialer, brændsler eller opfyldningsmaterialer i et væsentligt omfang, bestemmes mængden af genanvendt affald ved en massebalancemetode således, at der udelukkende tages hensyn til de affaldsmaterialer, der er målet for genanvendelsen.

2. Med henblik på beregning og verifikation af, om de genanvendelsesmål, der er fastsat i artikel 6, stk. 1, litra f)-i), i direktiv 94/62/EF, er opfyldt, foretages der for kompositemballage og anden emballage, der består af mere end ét materiale, en særskilt beregning og rapportering for hvert materiale indeholdt i emballagen. Medlemsstaterne må fravige dette krav, hvis et givet materiale kun udgør en ubetydelig del af emballageenheden og under ingen omstændigheder mere end 5 % af emballageenhedens samlede masse.

Artikel 6d

1. Med henblik på beregning og verifikation af, om de mål, der er fastsat i artikel 6, stk. 1, litra f)-i), i direktiv 94/62/EF, er opfyldt, skal mængden af genanvendte metaller, som udskilles fra forbrændingsbundasken, være massen af metaller i det metalkoncentrat, der udskilles fra ubehandlet forbrændingsbundaske fra emballageaffald, og den må ikke omfatte andre materialer, der er indeholdt i metalkoncentratet, såsom mineralsk bundne metaller eller metaller, der ikke stammer fra emballageaffald.

2. Medlemsstaterne anvender den metode, der er fastsat i bilag III, til beregning af massen af genanvendte metaller, som er udskilt fra forbrændingsbundaske.

Artikel 6e

Med henblik på beregning og verifikation af, om de mål, der er fastsat i artikel 6, stk. 1, litra a)-e), i direktiv 94/62/EF, er opfyldt, må medlemsstaterne anvende beregningsreglerne i artikel 6a-6d.

Artikel 6f

1. Medlemsstaterne træffer passende foranstaltninger til at sikre pålideligheden og nøjagtigheden af de data, der rapporteres i overensstemmelse med denne beslutning. Navnlig underkastes mængden af genereret emballageaffald verifikation og krydstjek, bl.a. ved at der anvendes data om mængden af emballage, der bringes i omsætning, relevante data om affald og analyser af sammensætningen af blandet kommunalt affald. Medlemsstaterne underretter Kommissionen om den foretagne verifikation og, hvis det er relevant, om eventuelle væsentlige påviste uoverensstemmelser og om planlagte eller trufne korrigerende foranstaltninger.

2. Medlemsstaterne indhenter data direkte fra anlæg eller virksomheder, der håndterer affald, alt efter tilfældet.

3. Medlemsstaterne tager stilling til, om der skal anvendes elektroniske registre.

4. Baseres dataindsamlingen på undersøgelser, herunder undersøgelser, der ligger til grund for stikprøvemetoder, gennemføres disse undersøgelser i overensstemmelse med en minimumsstandard, som skal omfatte følgende minimumskrav:

a) Undersøgelserne gennemføres med regelmæssige, fastlagte mellemrum for i tilstrækkelig grad at afspejle variationen i de data, der skal undersøges.

b) Undersøgelserne baseres på en repræsentativ stikprøve af den population, som undersøgelsernes resultater finder anvendelse på.

5. Der kan benyttes estimater over emballagematerialer, der forekommer i små mængder, og emballagematerialer, der ikke er nævnt i denne beslutning. Disse estimater baseres på de bedste foreliggende oplysninger og beskrives i de kvalitetskontrolrapporter, der ledsager dataene om generering og genanvendelse af emballageaffald.

▼M2 —————

▼M1

Artikel 9

▼M2

1. Medlemsstaterne rapporterer dataene om generering og behandling af emballageaffald og om genbrugsemballage ifølge de skemaer, der er fastsat i tabel 1, 2 og 3 i bilag I.

2. Medlemsstaterne forelægger dataene om forbruget af letvægtsplastbæreposer ifølge de skemaer, der er fastsat i tabel 4 eller 5 i bilag I, alt efter tilfældet, hvis der foretages antalsbaseret rapportering, og ifølge de skemaer, der er fastsat i tabel 6 eller 7 i bilag I, alt efter tilfældet, hvis der foretages vægtbaseret rapportering.

▼M2

3. Medlemsstaterne udfylder hvert år de rapporteringsskemaer, der er fastsat i bilag I, og forelægger dem for Kommissionen senest 18 måneder efter udgangen af referenceåret i elektronisk form efter en dataudvekslingsstandard, som er fastlagt af Kommissionen. Rapporteringen skal omfatte et helt kalenderår.

4. Medlemsstaterne forelægger en kvalitetskontrolrapport efter det skema, der er fastsat i bilag IV.

5. Hvis en medlemsstat med henblik på at kontrollere opfyldelsen af de mål, der er fastsat i artikel 6, stk. 1, litra a)-e), i direktiv 94/62/EF, ikke anvender beregningsreglerne i artikel 6a-6d, forelægger den pågældende medlemsstat dataene til kontrol af overensstemmelsen med de mål, der er fastsat i artikel 6, stk. 1, litra a)-e), i direktiv 94/62/EF særskilt ifølge det skema, der er fastsat i tabel 1 i bilaget.

6. Medlemsstater, der beslutter at nå et justeret niveau for et mål i henhold til artikel 5, stk. 2, i direktiv 94/62/EF for et givet år, skal udfylde det rapporteringsskema, der er fastsat i tabel 2 i bilag I til denne beslutning for det pågældende emballagemateriale og forelægge det for Kommissionen senest 18 måneder efter udgangen af referenceåret i elektronisk form og ved hjælp af en dataudvekslingsstandard, som er fastlagt af Kommissionen.

7. Kommissionen offentliggør de data, der rapporteres ifølge bilagene til denne beslutning, medmindre en medlemsstat, for så vidt angår oplysninger i de kvalitetskontrolrapporter, der er udarbejdet i overensstemmelse med bilag IV, forelægger en begrundet anmodning om, at visse data ikke offentliggøres.

▼B

Artikel 10

Beslutning 97/138/EF ophæves.

Artikel 11

Denne beslutning er rettet til medlemsstaterne.









▼M2

BILAG I







TABEL 1 Rapportering om de genanvendelsesmål, der er fastsat i artikel 6 i direktiv 94/62/EF (ton) Emballageaffaldsmateriale Affaldsgenerering (ton) Genanvendelse Reparation af træemballage Energiudnyttelse (1) Anden nyttiggørelse (2) Genanvendelse i medlemsstaten (ton) Genanvendelse i andre medlemsstater Genanvendelse uden for Unionen Alt Plast Træ Metal (i alt) Jernholdigt metal Jernholdigt metal fra IBA (3) Aluminium Aluminium fra IBA (4) Glas Papir og pap Andet Bemærkninger: 1. Mørke felter: ingen rapporteringspligt. 2. Lyse felter: rapportering er alene obligatorisk for de medlemsstater, der medtager disse mængder i genanvendelsesprocenterne. Rapporterer en medlemsstat om metaller fra forbrændingsbundaske (IBA), udfyldes felterne om genanvendelse i hhv. uden for medlemsstaten. (1) Forbrænding med energiudnyttelse og omforarbejdning af affald med henblik på anvendelse som brændsel eller andre midler til energifremstilling er omfattet heraf. (2) Reparation af træemballage, genanvendelse og energiudnyttelse er ikke omfattet heraf, men opfyldning er omfattet. (3) Jernholdigt metal, der udskilles fra forbrændingsbundaske med henblik på genanvendelse, rapporteres særskilt og medtages ikke i den række, der er afset til rapportering om jernholdige metaller. (4) Aluminium, der udskilles fra forbrændingsbundaske med henblik på genanvendelse, rapporteres særskilt og medtages ikke i den række, der er afset til rapportering om aluminium.







TABEL 2 Skema til rapportering med henblik på at tilpasse genanvendelsesprocenterne i overensstemmelse med artikel 5, stk. 2, i direktiv 94/62/EF (%) 1 2 3 4 5 Emballageaffaldsmateriale Genbrugssalgsemballages andel af alt salgsemballage år n-3 Genbrugssalgsemballages andel af alt salgsemballage år n-2 Genbrugssalgsemballages andel af alt salgsemballage år n-1 Genbrugssalgsemballages gennemsnitlige andel i de tre år forud for år n Plast Træ Jernholdigt metal Aluminium Glas Papir og pap Alt Bemærkninger: 1. Lyse felter: Data er alene obligatoriske for det materiale, for hvilket medlemsstaten har besluttet at nå et justeret niveau for målet. 2. Mørke felter: Dataene beregnes automatisk og udgør det simple gennemsnit af kolonne 2, 3 og 4.







TABEL 3 Skema til rapportering om genbrugsemballage 1 2 3 4 5 6 7 8 9 10 11 Emballagemateriale Emballage, der er bragt i omsætning for første gang Genbrugsemballage, der er bragt i omsætning for første gang Cyklusser (3) Al emballage (1) Salgsemballage (2) Al genbrugsemballage (ton) Genbrugssalgsemballage (ton) Al genbrugsemballage Genbrugssalgsemballage (ton) (enheder) (ton) (enheder) (ton) (4) (antal) (ton) (4) (antal) Plast Træ Jernholdigt metal Aluminium Glas Papir og pap Andet Alt Bemærkninger: Lyse felter: Kan udfyldes. (1) Dvs. al genbrugsemballage og engangsemballage inklusive salgs-, transport- og multipak-emballage. (2) Dvs. genbrugssalgsemballage og engangssalgsemballage. (3) Dvs. det antal cyklusser, som genbrugsemballage gennemløber i et givet år. (4) Dvs. det antal cyklusser, som genbrugsemballage gennemløber i et givet år, ganget med massen af genbrugsemballagen.

▼M1







TABEL 4 Det årlige forbrug af letvægtsplastbæreposer beregnet i overensstemmelse med metoden fastsat i artikel 2, stk. 1, litra a), i Kommissionens gennemførelsesforordning (EU) 2018/896 (1) Antal letvægtsplastbæreposer, der er markedsført Heraf poser med en vægtykkelse på < 15 mikron 15 < 50 mikron (1) Kommissionens gennemførelsesafgørelse (EU) 2018/896 af 19. juni 2018 om fastlæggelse af metoden til beregning af det årlige forbrug af letvægtsplastbæreposer og om ændring af beslutning 2005/270/EF (EUT L 160 af 25.6.2018, s. 6).

Bemærkninger:

1. Hvide felter: Skal udfyldes

2. Grå felter: Kan udfyldes







TABEL 5 Det årlige forbrug af letvægtsplastbæreposer beregnet i overensstemmelse med metoden fastsat i artikel 2, stk. 1, litra b), i gennemførelsesforordning (EU) 2018/896 Antal letvægtsplastbæreposer beregnet ud fra obligatoriske skatter, afgifter eller gebyrer Antal letvægtsplastbæreposer beregnet ud fra obligatoriske skatter, afgifter eller gebyrer som oplyst eller indberettet af økonomiske aktører Antal letvægtsplastbæreposer fritaget fra obligatoriske skatter, afgifter eller gebyrer som indberettet af økonomiske aktører (a) (b) (a) + (b) Heraf poser med en vægtykkelse på < 15 mikron 15< 50 mikron < 15 mikron 15 < 50 mikron

Bemærkninger:

1. Hvide felter: Skal udfyldes

2. Grå felter: Kan udfyldes

3. Hvis der ikke findes nogen fritagelse, angives værdien for (b) som 0.







TABEL 6 Det årlige forbrug af letvægtsplastbæreposer beregnet i overensstemmelse med metoden fastsat i artikel 3, stk. 1, litra a), i gennemførelsesforordning (EU) 2018/896 Vægten af de letvægtsplastbæreposer, der er markedsført Vægten af de letvægtsplastbæreposer, der er markedsført Vægtet gennemsnitsvægt pr. letvægtsplastbæreposer sæk som indberettet af de økonomiske aktører Heraf poster med en vægtykkelse på Med en vægtykkelse på < 15 mikron 15 < 50 mikron < 15 mikron 15 < 50 mikron

Bemærkninger:

1. Hvide felter: Skal udfyldes

2. Grå felter: Kan udfyldes







TABEL 7 Det årlige forbrug af letvægtsplastbæreposer beregnet i overensstemmelse med metoden fastsat i artikel 3, stk. 1, litra b), i gennemførelsesforordning (EU) 2018/896 Vægten af letvægtsplastbæreposer beregnet ud fra obligatoriske skatter, afgifter eller gebyrer Vægten af letvægtsplastbæreposer beregnet ud fra obligatoriske skatter, afgifter eller gebyrer, som oplyst eller indberettet af økonomiske aktører Vægten af letvægtsplastbæreposer beregnet, der er fritaget fra obligatoriske skatter, afgifter eller gebyrer, som indberettet af økonomiske aktører Gennemsnitsvægt pr. letvægtsplastbæreposer sæk som indberettet af de økonomiske aktører a b a + b Heraf poser med en vægtykkelse på < 15 mikron 15 < 50 mikron < 15 mikron 15 < 50 mikron (a) 15 < 50 mikron (b) 15 < 50 mikron

Bemærkninger:

1. Hvide felter: Skal udfyldes

2. Grå felter: Kan udfyldes

3. Hvis der ikke findes nogen fritagelse, angives værdien for b) som 0.

▼M2









BILAG II

Beregningspunkter, der er omhandlet i artikel 6c, stk. 1, litra a)







Emballagemateriale Beregningspunkt Glas Sorteret glas, som ikke undergår yderligere forarbejdning, inden det tilføres en glasovn eller benyttes til fremstilling af filtreringsmedier, slibematerialer, glasfiberisolering og byggematerialer. Metaller Sorteret metal, som ikke undergår yderligere forarbejdning, inden det tilføres en metalsmelter eller smelteovn. Papir / pap Sorteret papir, som ikke undergår yderligere forarbejdning, inden det bringes ind i en defibreringsproces. Plast Plast, som er udskilt i polymerer, og som ikke undergår yderligere forarbejdning, inden det bringes ind i en pelleterings-, ekstruderings- eller formpresningsproces. Plastflager, som ikke undergår yderligere forarbejdning, inden de anvendes i et endeligt produkt. Træ Sorteret træ, som ikke undergår yderligere forarbejdning, inden det anvendes til fremstilling af spånplader eller andre varer. Sorteret træ, der bringes ind i en komposteringsproces. Tekstiler Sorteret tekstil, som ikke undergår yderligere forarbejdning, inden det anvendes til fremstilling af tekstilfibre, klude eller granulat. Kompositemballage og emballage, der består af flere materialer Plast, glas, metal, træ, papir og pap samt andre materialer, der fremkommer ved behandling af kompositemballage eller emballage, der består af flere materialer, som ikke undergår yderligere forarbejdning, inden de når det beregningspunkt, der er fastsat for det specifikke materiale.









BILAG III

Metode til beregning af udskilte metaller med henblik på genanvendelse efter forbrænding af emballageaffald

1. Følgende udtryk anvendes i forbindelse med formlerne i dette bilag:

m total IBA Fe/Al den samlede masse af jernholdige metaller eller aluminium i forbrændingsbundaske i et givet år

m IBA Fe/nFe koncentrater massen af koncentrat af jernholdigt metal eller koncentrat af non-ferrometaller, der er blevet udskilt fra ubehandlet affaldsforbrændingsbundaske i et givet år

c IBA Fe/Al koncentrationen af jernholdige metaller eller aluminium i det respektive metalkoncentrat

m IBA Fe/Al massen af jernholdige metaller eller aluminium i koncentratet af jernholdigt metal eller i koncentratet af non-ferrometaller, der er blevet udskilt fra forbrændingsbundaske i et givet år

m ikke-metallisk massen af ikke-metalholdigt materiale indeholdt i specifikt jernholdigt metalkoncentrat eller aluminiumkoncentrat

r Al andelen af aluminium i non-ferrometaller indeholdt i non-ferrometalkoncentrat, der er udskilt fra forbrændingsbundaske

m PW Fe/Al massen af jernholdige metaller eller aluminium fra emballageaffald, der bringes ind i en forbrændingsproces i et givet år

m W Fe/Al massen af alle jernholdige metaller eller aluminium, der bringes ind i en forbrændingsproces i et givet år, og

m PW IBA Fe/Al massen af jernholdige metaller eller aluminium til genanvendelse, der stammer fra emballageaffald i et givet år.

2. Efter udskillelsen af det jernholdige koncentrat/non-ferrometalkoncentratet fra den ubehandlede forbrændingsbundaske beregnes metalkoncentratets indhold af jernholdigt metal og aluminium ved hjælp af følgende formel:

m total IBA Fe/Al = m IBA Fe/nFe koncentrater · c IBA Fe/Al

3. Data om massen af jernholdigt koncentrat/non-ferrometalkoncentrat indhentes fra anlæg, der udskiller metalkoncentrater fra ubehandlet forbrændingsbundaske.

4. Koncentrationen af jernholdige metaller og aluminium, som fremkommer ved forarbejdning af ubehandlet forbrændingsbundaske, beregnes ved hjælp af data, der indsamles ved hjælp af regelmæssige undersøgelser, fra anlæg, der behandler metalkoncentrater, og fra anlæg, der anvender metaller udskilt fra forbrændingsbundaske til fremstilling af metalvarer, ved anvendelse af følgende formler:

a) for jernholdige metaller

, og

b) for aluminium

5. Massen af genanvendte jernholdige metaller/aluminium, der stammer fra emballageaffald, i alle genanvendte jernholdige metaller/alt aluminium, der er udskilt fra forbrændingsbundaske, bestemmes ved stikprøveundersøgelser af det affald, der bringes ind i forbrændingsprocessen. Disse undersøgelser foretages mindst hvert femte år, og når der er grund til at antage, at det forbrændte affalds sammensætning har ændret sig væsentligt. Massen af jernholdige metaller/aluminium fra emballageaffald beregnes efter følgende formel:









BILAG IV

Skema til kvalitetskontrol

I. Formålet med rapporten

Kvalitetskontrolrapporten har til formål at:

1. evaluere metoden til at rapportere om det årlige forbrug af letvægtsplastbæreposer

2. evaluere kvaliteten af data om genbrugsemballage

3. kontrollere, at medlemsstaterne på fyldestgørende vis anvender definitionen af emballageaffald, navnlig hvad angår data om generering af emballageaffald

4. evaluere dataindsamlingsprocessernes kvalitet, herunder omfanget og valideringen af administrative datakilder og de undersøgelsesbaserede tilganges statistiske validitet

5. skabe indsigt i årsagerne til væsentlige ændringer i de rapporterede data for de enkelte referenceår og sikre, at dataene er pålidelige

6. sikre, at reglerne og de fælles metoder anvendes til at måle metaller, der er udskilt efter forbrændingen af emballageaffald, og

7. kontrollere overensstemmelsen med de specifikke krav, der er fastsat i reglerne for beregning af genanvendelsesmålene for emballageaffald.

II. Generelle oplysninger

1. Medlemsstat:

2. Organisation, der forelægger data og beskrivelse:

3. Kontaktperson/kontaktoplysninger:

4. Referenceår:

5. Rapporteringsdato/version:

6. Link til medlemsstatens offentliggørelse af data (i givet fald):

III. Det årlige forbrug af letvægtsplastbæreposer

1. Beskrivelse af de parter, der medvirker i dataindsamlingen







Navn på institution Beskrivelse af hovedansvarsområder Indsæt ekstra rækker efter behov.

2. Beskrivelse af anvendte metoder

…

…

3. Nøjagtigheden af data

3.1. Beskrivelse af de hovedproblemer, der påvirker nøjagtigheden af data om det årlige forbrug af letvægtsplastbæreposer, herunder fejl i relation til prøveudtagning, dækning, måling, behandling og manglende svar

…

…

3.2. Redegørelse for omfanget og validiteten af undersøgelser med henblik på at indsamle data om det årlige forbrug af letvægtsplastbæreposer

…

…

3.3. Anvendte statistiske undersøgelser vedrørende det årlige forbrug af letvægtsplastbæreposer







Undersøgelsens omfang År Statistiske enheder Procentdel af populationen, der indgår i undersøgelsen Data (ton) Konfidensniveau Fejlmargen Justeringer fra undersøgelsesåret frem til det igangværende år Andre oplysninger Tilføj rækker for hver anvendt undersøgelse.

3.4. Forskelle i forhold til data fra det foregående år

Væsentlige metodologiske ændringer i beregningsmetoden for det igangværende referenceår, i givet fald (dette gælder navnlig retrospektive revisioner, arten heraf og hvorvidt der er behov for et break-flag for et bestemt år).

…

…

IV. Genbrugsemballage

1. Parter, der medvirker i dataindsamlingen.







Navn på institution Beskrivelse af hovedansvarsområder Indsæt ekstra rækker efter behov.

2. Beskrivelse af, hvordan definitionen af genbrugsemballage anvendes i det nationale dataindsamlingssystem, herunder hvordan det sikres, at genbrugsemballage, der bringes i omsætning for første gang, genbruges som en del af et system til genbrug af emballage, og at alle cyklusser af genbrugsemballage registreres.

…

…

3. Metoder, hvormed data indsamles og aggregeres for de forskellige kategorier, emballagetyper og systemer til genbrug af emballage.







Emballagemateriale Kategori af omfattede emballager (salgs-, multipak- eller transportemballage) Emballagetype (f.eks. flasker, kasser, beholdere) Beskrivelse af genbrugssystemet (open loop- eller closed loop-system) Udførlig beskrivelse af de metoder, hvormed data indsamles og aggregeres, herunder informationskilder, dækning og eventuelle anvendte estimater — om muligt særskilt for hver kombination af emballagemateriale, kategori, emballagetype og genbrugssystem Plast Træ Jernholdige metaller Aluminium Glas Papir og pap Andet Indsæt om nødvendigt rækker efter hvert materiale.

4. Dataverifikation







Emballagemateriale Udførlig beskrivelse af de metoder, hvormed data om genbrugsemballage verificeres, om muligt særskilt for hver kombination af emballagemateriale, kategori, emballagetype og genbrugssystem Plast Træ Jernholdige metaller Aluminium Glas Papir og pap Andet

5. Nøjagtigheden af data

5.1. Beskrivelse af de hovedproblemer, der påvirker nøjagtigheden af data om genbrugsemballage, herunder fejl i relation til prøveudtagning, dækning, måling, behandling og manglende svar

…

…

5.2. Redegørelse for omfanget og validiteten af undersøgelser med henblik på at indsamle data om genbrugsemballage

…

…

5.3. Anvendte statistiske undersøgelser vedrørende genbrugsemballage







Emballagemateriale År Statistiske enheder Procentdel af populationen, der indgår i undersøgelsen Data (ton) Konfidensniveau Fejlmargen Nærmere oplysninger om justeringer fra undersøgelsesåret frem til det igangværende år Andre oplysninger Tilføj rækker for hver anvendt undersøgelse.

5.4. Forskelle i forhold til data fra det foregående år

Væsentlige metodologiske ændringer i beregningsmetoden for det igangværende referenceår, i givet fald (dette gælder navnlig retrospektive revisioner, arten heraf og hvorvidt der er behov for et break-flag for et bestemt år).

…

…

V. Emballageaffald

1. Beskrivelse af de parter, der medvirker i dataindsamlingen







Navn på institution Beskrivelse af hovedansvarsområder Indsæt ekstra rækker efter behov.

2. Beskrivelse af anvendte metoder

2.1. Generering af emballageaffald

2.1.1. Metoder til bestemmelse af genereringen af emballageaffald (afkryds alle relevante rubrikker)







Emballageaffaldsmateriale / Dataindsamlingsmetoder I alt Plast Træ Jernholdige metaller Aluminium Glas Papir og pap Andet Anvendelse af data om emballage, der er bragt i omsætning Administrativ rapportering Undersøgelser Elektronisk register Analyse af affald Data fra aktører på affaldsområdet Data fra kommuner Data fra ordninger for udvidet producentansvar Statistikker over produktion og udenrigshandel Andet (specificeres)

Beskrivelse af verifikationsmetoderne vedrørende de data om emballageaffald, som genereres i det tilfælde, at der anvendes data om emballage, der er bragt i omsætning

…

…

2.1.2. Redegørelse for, hvordan estimater anvendes i det tilfælde, at der anvendes data om emballage, der er bragt i omsætning (f.eks. hvis dataindsamlingen ikke dækker hele markedet eller for at tage højde for free-riders, private overførsler til eller ud af landet eller onlinesalg)

…

…

2.1.3. Angivelse af, om et estimat er blevet beregnet og tilføjet (ja/nej), og hvis »ja« den tilføjede mængde i % af den samlede mængde







Emballageaffaldsmateriale / Validering I alt Plast Træ Jernholdige metaller Aluminium Glas Papir og pap Andet Generelle estimater (f.eks. baseret på undersøgelser) Free-riders Private overførsler Online-salg Andet

2.1.4. Beskrivelse af metodologi og verifikation af data om emballageaffald, som genereres, i det tilfælde at der anvendes data om emballageaffald, herunder hvordan a) andet affald end emballageaffald, der indsamles sammen med emballageaffald, og b) emballagematerialer i andet affald (blandede affaldsstrømme) tages i betragtning.

…

…

2.1.5. Beskrivelse af den metode, hvormed der rapporteres om kompositemballage, herunder de tilfælde, hvor der ikke foretages en særskilt rapportering af de materialer, der er indeholdt i kompositemballage og udgør mindre end 5 % af emballageenhedens masse.

…

…

2.1.6. Verifikation af data om genereret emballageaffald







Emballageaffaldsmateriale Krydskontrol (ja/nej) Kontrol af tidsserier (ja/nej) Audit (ja/nej) Verifikationsprocedure Plast Træ Jernholdige metaller Aluminium Glas Papir og pap Andet

Yderligere oplysninger om verifikation af data om genereret emballageaffald

…

…

2.2. Håndtering af emballageaffald

2.2.1. Klassificering af behandlingsprocesser

Oplysninger om den anvendte klassificering af behandlingsprocesser (hvis en standardklassificering anvendes som f.eks. de i bilag I og II til direktiv 2008/98/EF fastlagte koder for bortskaffelses- eller nyttiggørelsesoperationer, henvises der til dens betegnelse, eller alle de anvendte relevante kategorier angives og beskrives).

…

…

2.2.2. Beskrivelse af metoder til bestemmelse af behandling af emballageaffald (afkryds)







Emballageaffaldsmateriale / Dataindsamlingsmetoder I alt Plast Træ Jernholdige metaller Aluminium Glas Papir og pap Andet Administrativ rapportering Undersøgelser Elektronisk register Analyse af affald Data fra aktører på affaldsområdet Data fra kommuner Data fra ordninger for udvidet producentansvar Andet (specificeres)

Yderligere oplysninger om metoderne, herunder kombinationen af anvendte metoder

…

…

2.2.3. Medlemsstatens anvendte målepunkter for genanvendelse







Emballageaffaldsmateriale Beskrivelse af anvendte målepunkter (ved beregningspunktet eller ved den udgående strøm fra en sorteringsproces med fradrag af materialer uden for målgruppen, hvis dette er relevant, kriterier for affaldsfasens ophør osv.), herunder afvigelse på regionalt og lokalt plan Plast Træ Jernholdige metaller Aluminium Glas Papir og pap Andet

Udførlig beskrivelse af metoden til beregning af mængden af materialer uden for målgruppen, som er fjernet mellem måle- og beregningspunktet, hvis det er relevant

…

…

2.2.4. Beskrivelse af metoden til bestemmelse for hvert materiale af mængden af genanvendte materialer i kompositemballage eller emballage, der består af flere materialer, og oplysninger om eventuelle undtagelser, som anvendes for materialer, der udgør mindre end 5 % af emballageenhedens samlede masse.

…

…

2.2.5. Anvendelse af gennemsnitlige tabsandele (ALR's — Average Loss Rates)

Beskrivelse af det sorterede emballageaffald, for hvilket der anvendes ALR's, af typer af sorteringsanlæg, for hvilke der anvendes forskellige ALR's, og af metoden, hvormed ALR's beregnes ved sådanne punkter, herunder den statistiske nøjagtighed af anvendte undersøgelser i givet fald eller arten af eventuelle tekniske specifikationer.







Sorteret affaldsmateriale og type sorteringsanlæg Anvendt ALR (i %) Beskrivelse Indsæt ekstra rækker efter behov.

2.2.6. Opdeling af affald i emballage og ikke-emballage og korrektion for vandindhold

Beskrivelse, hvis det er relevant, af metoden til at udelukke ikke-emballageaffald fra den rapporterede mængde genanvendt emballageaffald og af metoden til at korrigere mængden af emballageaffald ved målepunktet med henblik på at afspejle emballagens naturlige vandindhold (herunder ved anvendelse af relevante europæiske standarder). Aggregerede data for anlæg af tilsvarende type accepteres.







Emballageaffaldsmateriale Anlægstype Andel af emballageaffald (%) Beskrivelse af metoderne, som anvendes til at beregne den procentvise andel Indsæt ekstra rækker efter behov.

2.2.7. Tillæggelse af affald til forskellige medlemsstater

Beskrivelse af den metode, der anvendes til at udelukke affald fra andre lande, hvis det er relevant. Aggregerede data for anlæg af tilsvarende type accepteres.







Emballageaffaldsmateriale Anlægstype Andel af affald fra medlemsstaten (%) Beskrivelse af metoderne, som anvendes til at beregne den procentvise andel Indsæt ekstra rækker efter behov.

2.2.8. Anden nyttiggørelse af affald

Beskrivelse af behandlingen af affald, der rapporteres under kategorien anden nyttiggørelse, og andelen af affald (%), der er omfattet af en sådan behandling

…

…

2.2.9. Oplysninger om relevansen af midlertidig oplagring af emballageaffald for mængden af behandlet affald i et givet år og eventuelle estimater over affald, der er genanvendt i det igangværende referenceår efter midlertidig oplagring i et tidligere referenceår, og affald, der går til midlertidig opbevaring i det igangværende referenceår

…

…

2.2.10. Verifikation af data om genanvendelse af emballageaffald







Emballageaffaldsmateriale Krydskontrol (ja/nej) Kontrol af tidsserier (ja/nej) Audit (ja/nej) Verifikationsprocedure Plast Træ Jernholdige metaller Aluminium Blandet affald Andet

2.2.11. Beregning af genanvendelse af metaller fra forbrændingsbundaske

Udførlig beskrivelse af metoden til indsamling af data med henblik på at beregne mængden af metaller, der er udskilt fra forbrændingsbundaske i henhold til Kommissionens gennemførelsesretsakt, som er vedtaget i henhold til artikel 37, stk. 7, i direktiv 2008/98/EF







Data Beskrivelse af målemetoden, som anvendes til at indhente dataene Samlet mængde metalkoncentrat udvundet af forbrændingsbundaske Gennemsnitligt metalindhold i den samlede mængde metalkoncentrat, herunder pålideligheden af eventuelle gennemførte undersøgelser Andel af affald, som tilføres forbrændingsanlæg, og som er emballageaffald, herunder pålideligheden af eventuelle gennemførte undersøgelser

2.3. Nøjagtigheden af data

2.3.1. Beskrivelse af de hovedproblemer, der påvirker nøjagtigheden af data om generering og behandling af emballageaffald, herunder fejl i relation til prøveudtagning, dækning, måling, behandling og manglende svar

…

…

2.3.2. Redegørelse for omfanget og validiteten af undersøgelser med henblik på at indsamle data om generering og behandling af emballageaffald

…

…

2.3.3. Statistiske undersøgelser vedrørende generering og behandling af emballageaffald







Emballageaffaldskomponent År Statistiske enheder Procentdel af populationen, der indgår i undersøgelsen Data (ton) Konfidensniveau Fejlmargen Nærmere oplysninger om justeringer fra undersøgelsesåret frem til det igangværende år Andre oplysninger Tilføj rækker for hver anvendt undersøgelse.

2.3.4. Forskelle i forhold til data fra det foregående år

Væsentlige metodologiske ændringer i beregningsmetoden for det igangværende referenceår, i givet fald (dette gælder navnlig retrospektive revisioner, arten heraf og hvorvidt der er behov for et break-flag for et bestemt år).

…

…

2.3.5. Nærmere redegørelse for årsagerne til vægtforskellen (hvilke affaldsstrømme, sektorer eller estimater der ligger til grund for forskellen, og hvad den bagvedliggende årsag er) for en hvilken som helst komponent af genereret og genanvendt emballageaffald, som udviser en afvigelse på mere end 10 % i forhold til de data, der er forelagt for det foregående år, for hvilket der foreligger data







Materiale Afvigelse (%) Hovedårsag til afvigelsen Indsæt ekstra rækker efter behov.

VI. Sporbarhed af affald og sikring af, at det behandles under forhold, der i det store og hele svarer til kravene i Unionens miljølovgivning

1. Udførlig beskrivelse af systemet for kvalitetskontrol og sporbarhed af emballageaffald i henhold til artikel 6a, stk. 3 og 8, i direktiv 94/62/EF

…

…

2. Affald, der behandles uden for medlemsstaten







Emballageaffaldsmateriale Underkastes afsluttende behandling i medlemsstaten (ja/nej) Overføres til en anden EU-medlemsstat (ja/nej) Eksporteres til lande uden for Unionen (ja/nej) Beskrivelse af specifikke foranstaltninger til kvalitetskontrol og sporbarhed af emballageaffald, navnlig hvad angår overvågning og validering af data Plast Træ Jernholdige metaller Aluminium Glas Papir og pap Andet

3. Beskrivelse af foranstaltninger, hvormed det i overensstemmelse med artikel 6a, stk. 8, i direktiv 94/62/EF sikres, at eksportøren kan forelægge bevis for, at overførslen af affald opfylder kravene i Europa-Parlamentets og Rådets forordning (EF) nr. 1013/2006 ( 4 ), og at behandlingen af affald uden for Unionen har fundet sted under forhold, der i det store og hele svarer til kravene i Unionens relevante miljølovgivning

…

…

VII. Fortrolighed

Begrundelse for ikke at offentliggøre nærmere bestemte dele af denne rapport:

…

…

VIII. Vigtigste nationale websteder, referencedokumenter og publikationer

…

…